ORDE do 23 de xullo de 2018 pola que se modifica a autorización do centro privado Daniel Castelao, de Vigo.
Consellería de Cultura, Educación e Ordenación Universitaria — III. Outras disposicións — 08/08/2018

A titularidade do centro privado Daniel Castelao, de Vigo, solicita a modificación da autorización do centro docente para a supresión do ciclo formativo de grao medio (CM) Comercio e da educación secundaria para persoas adultas e autorización para impartir o ciclo superior (CS) Comercio Internacional e o CS Desenvolvemento de Aplicacións Web.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a implantación do ciclo superior (CS) Comercio Internacional e do CS Desenvolvemento de Aplicacións Web, e a supresión do ciclo medio (CM) Comercio e da educación secundaria para persoas adultas. O centro queda configurado como se sinala a seguir:
Denominación xenérica: Centro privado (CPR).
Denominación específica: Daniel Castelao.
Código do centro: 36011853.
Domicilio: García Barbón, 50 baixo, local 1.
Localidade: Vigo.
Concello: Vigo.
Provincia: Pontevedra.
Titular: Cebem FP, S.L.
Composición resultante:
• FPB (Formación Profesional Básica) Electricicidade e Electrónica (2 unidades, 20 alumnos/as cada unha).
• FPB Servizos Administrativos (2 unidades, 20 alumnos/as cada unha).
• 1 CM Xestión Administrativa (2 unidades, 30 alumnos/as cada unha).
• 1 CM Instalacións Eléctricas e Automáticas (2 unidades, 30 alumnos/as cada unha).
• 1 CS Administración e Finanzas (2 unidades, 30 alumnos/as cada unha).
• 1 CS Comercio Internacional (2 unidades, 30 alumnos/as cada unha).
• 1 CS Administración de Sistemas Informáticos en Rede (2 unidades, 30 alumnos/as cada unha).
• 1 CS Desenvolvemento de Aplicacións Multiplataforma (2 unidades, 30 alumnos/as cada unha).
• 1 CS Desenvolvemente de Aplicacións Web (2 unidades, 30 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xullo de 2018